ananddey/assamese-wiki-corpus huggingface dataset:
জমীন কি দোস্ত

জমীন কি দোস্ত; পোছাকী নাম: উইলিমিনা লিওনোৰা আৰ্মষ্ট্ৰং, জন্ম: ১৪ আগষ্ট, ১৮৬৬ চন – মৃত্যু: ২ নৱেম্বৰ, ১৯৪৭ চন; আছিল এগৰাকী আমেৰিকান চিকিৎসক, লেখিকা আৰু প্ৰবক্তা। তেওঁৰ গ্ৰন্থ ইনচেন্স অৱ চেণ্ডেলউড (১৯০৪) আৰু উইল লেভিংটন কম্ফৰ্টৰ সহযোগত লিখা আৰু ছন অৱ পাৱাৰ (১৯২০) নামেৰে প্ৰকাশিত ভাৰতৰ কাহিনীৰ বাবে তেওঁ বেছিকৈ পৰিচিত।

প্ৰাথমিক জীৱন আৰু শিক্ষা

১৮৬৬ চনত নেব্ৰাস্কাত উইলিয়াম লিঅ'নাৰ্ড আৰ্মষ্ট্ৰং আৰু এলিজাবেথ ছামাৰ্ছ আৰ্মষ্ট্ৰং (১৮৩০-১৮৭০)ৰ কন্যা উইলিমিনা লিওনোৰা আৰ্মষ্ট্ৰঙৰ জন্ম হৈছিল। তেওঁৰ পিতৃ আমেৰিকাৰ গৃহ-যুদ্ধত ইউনিয়ন আৰ্মীৰ অস্ত্ৰোপচাৰ বিশেষজ্ঞ আছিল। ফিলাডেলফিয়াত তেওঁ শিক্ষা লাভ কৰিছিল।

কেৰিয়াৰ

১৮৮৭ চনত তেওঁ চিকিৎসা মিছনেৰী হিচাপে ভাৰতলৈ যায় আৰু তেওঁৰ ডাঙৰ ভগ্নী চিকিৎসক চেলেনি আৰ্মষ্ট্ৰং-হপকিন্সৰ সৈতে সেৱা আগবঢ়ায়। ১৯০১ চনত তেওঁ লছ এঞ্জেলছত দৰ্শনৰ শিক্ষক, আৰু গল্প আৰু কবিতা লিখি বসতি স্থাপন কৰে। তেওঁ গীতো ৰচনা কৰিছিল। ১৯১৩ চনত আৰ্মষ্ট্ৰঙে সম্মোহনৰদ্বাৰা তেওঁৰ এগৰাকী ছাত্ৰৰপৰা ঋণ ল'বলৈ বাধ্য কৰাই মামলা কৰা হয়।

মৃত্যু

১৯৪৭ চনত উইলিমিনা লিওনোৰা আৰ্মষ্ট্ৰঙৰ মৃত্যু হয় আৰু তেওঁক কেলিফৰ্ণিয়াৰ চিলমাৰৰ গ্লেন হেভেন মেম’ৰিয়েল পাৰ্কত সমাধিস্থ কৰা হয়। তেওঁৰ গৱেষণা পত্ৰসমূহ বিশেষ সংগ্ৰহ বিভাগৰ ইউচিএলএ লাইব্ৰেৰীত আছে।

কৃতিত্ব

কিতাপ

তলত উল্লেখ কৰা গ্ৰন্থসমূহৰ উপৰি তেওঁ কেইবাটাও উল্লেখযোগ্য গীতো ৰচনা কৰিছিল।
১৯০৪ – উইলিমিনা লিওনোৰা আৰ্মষ্ট্ৰং, ইনচেন্স অৱ দ্য চেণ্ডেলউড
১৯৫৭ – এছেন্সিয়েল থিংছ টু নো এণ্ড ডু, নূৰ ঝানে সংকলিত কৰে

গীত

১৯০৮ – জমীন কী দোস্ত, হেভ নো ফিয়েৰ
১৯০৮ – জমীন কী দোস্ত, আৰ্মাগেদন
১৯০৮ – জমীন কী দোস্ত, লাইট অফ মাই আইজ
১৯০৮ – জমীন কী দোস্ত, আই হিয়েৰ হিজ ভয়েচ কলিং মি
১৯০৮ – জমীন কী দোস্ত, আমেৰিকা ইনভিন্সিবল; অফিচ ফৰ আৱাৰ ডেড আদি।

তথ্যসূত্ৰ

শ্ৰেণী:আমেৰিকাৰ মহিলা চিকিৎসক
শ্ৰেণী:লেখিকা
শ্ৰেণী:মৃত ব্যক্তি
দশৰথ জাতক

দশৰথ জাতক হৈছে গৌতম বুদ্ধৰ পূৰ্বৰ জীৱনৰ বিষয়ে বৌদ্ধ সাহিত্যত পোৱা এক জাতক কাহিনী। পালি কেননৰ সুত্ত পিটকৰ খুদ্দাকা নিকায়াত ইয়াক ৪৬১সংখ্যক জাতক কাহিনী হিচাপে অন্তৰ্ভুক্ত কৰা হৈছে।

এই কাহিনী প্ৰাচীন ভাৰতীয় মহাকাব্য ৰামায়ণৰ আধাৰত গঢ় লৈ উঠিছে। থাই ৰামকিয়েন, লাও ফ্ৰা লাক ফ্ৰা ৰাম আৰু বাৰ্মিজ যম জাটদাও আদি অভিযোজনসমূহো এই জাতকৰপৰা উদ্ভৱ হোৱা বুলি কিছুমানে দাবী কৰে।

পণ্ডিতসকলে সাধাৰণতে ৰামায়ণক দশৰথ জাতকতকৈ পুৰণি বুলি গণ্য কৰে, যদিও দুয়োটা পৰম্পৰাৰ মাজত পাৰস্পৰিক প্ৰভাৱ সম্পৰ্কে বিতৰ্ক অব্যাহত আছে। বৌদ্ধ আৰু হিন্দু উৎসসমূহে প্ৰায়ে নিজ নিজ ধৰ্মীয় গ্ৰন্থৰ প্ৰাধান্যৰ ওপৰত গুৰুত্ব আৰোপ কৰে; কিন্তু আধুনিক গৱেষণাই জাতক সংস্কৰণক ৰামায়ণত পোৱা বিষয়-বস্তুৰ এক পিছৰ বৌদ্ধ অভিযোজন হিচাপে বিবেচনা কৰে। কিছুমান গৱেষকে মত প্ৰকাশ কৰিছে যে জাতক আখ্যানটো বাল্মীকিৰ মহাকাব্যৰ প্ৰত্যক্ষ সমান্তৰাল নহয়, বৰঞ্চ এক সৰলীকৃত আৰু নৈতিক শিক্ষামূলক পুনৰকথন।

ছিনপচিছ

দশৰথ জাতকত বুদ্ধৰ পূৰ্বজন্মক ৰাম-পণ্ডিত নামেৰে এক বোধিসত্ত্বৰূপে উপস্থাপন কৰা হৈছে। কাহিনীটোৱে অনাসক্তি আৰু পিতৃ-আজ্ঞা পালন কৰাৰ নৈতিক মূল্যৰ ওপৰত গুৰুত্ব আৰোপ কৰে।

বাৰাণসীৰ ৰাজকুমাৰ ৰামক তেওঁৰ পিতৃ ৰজা দশৰথে বাৰ বছৰলৈ নিৰ্বাসনলৈ পঠিয়াইছিল। ৰজাই আশংকা কৰিছিল যে ৰামৰ সতিয়া মাতৃয়ে নিজৰ পুত্ৰ ভাৰতৰ বাবে সিংহাসন সুৰক্ষিত কৰিবলৈ ৰামৰ ক্ষতি কৰিব পাৰে। ৰামৰ সৈতে নিৰ্বাসনলৈ যায় তেওঁৰ কনিষ্ঠ ভাতৃ লক্ষ্মণ-কুমাৰ আৰু ভগ্নী সীতা।

ন বছৰ পাছত ৰজা দশৰথৰ মৃত্যু হয়। ভৰত সন্মানীয় আৰু ন্যায়পৰায়ণ হোৱাৰ বাবে সিংহাসন গ্ৰহণ কৰিবলৈ অস্বীকাৰ কৰে, কাৰণ তেওঁৰ মতে সঠিক ৰজা ৰাম-পণ্ডিতেই। সেয়ে তেওঁ ৰামক বিচাৰি পিতৃৰ মৃত্যুৰ সংবাদ জনাবলৈ যায়।

সংবাদটো শুনি লক্ষ্মণ-কুমাৰ আৰু সীতা গভীৰ শোকে আচ্ছন্ন হয়, কিন্তু ৰাম-পণ্ডিত শান্ত থাকে। তেওঁ বুজাই দিয়ে যে শোকে মৃতক ঘূৰাই আনিব নোৱাৰে আৰু সকলো বস্তু অনিত্য। এই উপদেশে তেওঁলোকক শোক অতিক্ৰম কৰিবলৈ সহায় কৰে।

ভৰতৰ অনুৰোধ সত্ত্বেও ৰাম-পণ্ডিতে পিতৃৰ আদেশ পালন কৰি পূৰ্ণ বাৰ বছৰ নিৰ্বাসন সম্পূৰ্ণ কৰাৰ আগতে উভতি আহিবলৈ মানি নলয়। তাৰ পৰিৱৰ্তে তেওঁ নিজৰ চপ্পল ভৰতক দিয়ে, যাৰদ্বাৰা ভৰত তেওঁৰ প্ৰতিনিধি হিচাপে ৰাজত্ব কৰে। নিৰ্বাসন সম্পূৰ্ণ হোৱাৰ পিছত ৰাম-পণ্ডিত ৰাজ্যলৈ উভতি আহে আৰু জনসাধাৰণে তেওঁক উষ্মাভাৱে স্বাগতম জনায়। পিছলৈ তেওঁ ১৬,০০০ বছৰ ধৰি ন্যায় আৰু প্ৰজ্ঞাৰে ৰাজত্ব কৰে।

তথ্যসূত্ৰ

শ্ৰেণী:বৌদ্ধ ধৰ্ম
শ্ৰেণী:জাতকৰ সাধু
শ্ৰেণী:ৰামায়ণ
সমুদ্ৰ বৰ্মা

সমুদ্ৰ বৰ্মা কামৰূপ ৰাজ্যৰ বৰ্মণ ৰাজবংশৰ দ্বিতীয়জন ৰজা আছিল। এওঁ বৰ্মণ ৰাজবংশৰ প্ৰতিষ্ঠাপক পুষ্য বৰ্মাৰ পুত্ৰ আছিল। এওঁ ৩৭৪ খ্ৰীষ্টাব্দৰ পৰা ৩৯৮ খ্ৰীষ্টাব্দলৈ ৰাজত্ব কৰিছিল। তেওঁৰ পিছত তেওঁৰ পুত্ৰ বল বৰ্মা উত্তৰাসুৰী হিচাপে ৰাজ সিংহাসনত বহিছিল। তেওঁ দত্তদেৱীক বিয়া কৰাইছিল।

লগতে চাওক

বৰ্মণ ৰাজবংশ
পুষ্য বৰ্মা
কুমাৰ ভাস্কৰ বৰ্মা

লগতে পঢ়ক

The Social History of Kamarupa by Nagendranath Vasu
Kāmarūpa-Kaliṅga-Mithilā:a politico-cultural alignment in Eastern India : history, art, traditions by Chandra Dhar Tripathi, Indian Institute of Advanced Study

শ্ৰেণী:অসমৰ ইতিহাস
শ্ৰেণী:পুৰণি আৰু মধ্যযুগীয় অসম
শ্ৰেণী:বৰ্মণ ৰাজবংশ
শ্ৰেণী:সংক্ষিপ্ত জীৱনী
থৰ: লাভ এণ্ড থাণ্ডাৰ

থৰ: লাভ এণ্ড থাণ্ডাৰ (ইংৰাজী: Thor: Love and Thunder) হৈছে মাৰ্ভেল ষ্টুডিঅ'ৰ দ্বাৰা প্ৰযোজিত আৰু ৱাল্ট ডিজনী ষ্টুডিঅ'জ মোচন পিকচাৰ্ছে বিতৰণ কৰা মাৰ্ভেল কমিক্সৰ ওপৰত আধাৰিত ২০২২ চনত মুক্তি প্ৰাপ্ত এখন আমেৰিকান ছুপাৰহিৰো ছবি। ই “থৰ: ৰাংনাৰক (২০১৭)”ৰ ছিকুৱেল আৰু মাৰ্ভেল চিনেমেটিক ইউনিভাৰ্ছ (এম.চি.ইউ.)ৰ ২৯ সংখ্যক ছবি। ছবিখনৰ চিত্ৰনাট্যকাৰ হৈছে জেনিফাৰ কেটিন ৰবিনছনৰ আৰু টাইকা ৱাইটিটি। টাইকা ৱাইটিটিয়ে পৰিচালনা কৰা এই ছবিখনত ক্ৰিষ্টিয়ান বেল, টেছা থম্পছন, জেইমি আলেকজেণ্ডাৰ, ৱেইটিটি, ৰাছেল ক্ৰ’, আৰু নাটালি প’ৰ্টমেনৰ সৈতে থৰৰ চৰিত্ৰত অভিনয় কৰিছে ক্ৰিছ হেমছৱৰ্থে। ছবিখনত থৰে অভ্যন্তৰীণ শান্তিৰ সন্ধান কৰে, কিন্তু ভেলকাইৰী (থম্পছন), কৰ্গ (ৱাইটিটি), আৰু জেন ফষ্টাৰ (পৰ্টমেন)— ছবিখনত মাইটি থৰ—ৰ সহযোগত সকলো দেৱতাক নিৰ্মূল কৰাৰ পৰা “গ’ৰ দ্য গড বুচাৰ” (বেল)ক পৰাস্ত কৰিবলৈ কৰ্মক্ষেত্ৰলৈ প্ৰত্যাগমন কৰিবলগীয়া হয়।

হেমছৱৰ্থ আৰু ৱাইটিটিয়ে ২০১৮ চনৰ জানুৱাৰী মাহৰ ভিতৰত ৰেংনাৰকৰ ছিকুৱেলৰ পৰিকল্পনাৰ বিষয়ে আলোচনা কৰিছিল। ২০১৯ চনৰ জুলাই মাহত লাভ এণ্ড থাণ্ডাৰৰ বিষয়ে আনুষ্ঠানিক ঘোষণা কৰা হৈছিল। ১৯৮০ চনৰ পৰা অনুপ্ৰাণিত দুঃসাহসিক অভিযান কাহিনী আৰু এখন ৰোমান্তিক ছবি হিচাপে পৰিচালকে লাভ এণ্ড থাণ্ডাৰক ৰাংনাৰকতকৈ কিছু পৃথক শৈলীত নিৰ্মাণ কৰিব বিচাৰিছিল। তেওঁ জেছন এৰনৰ কমিক চৰিত্ৰ মাইটি থৰৰ উপাদানসমূহ ছবিখনত সংযোজিত কৰিছিল, য'ত কৰ্কট ৰোগত আক্ৰান্ত ফষ্টাৰে থৰৰ পোছাক আৰু শক্তি আহৰণ কৰা দেখা গৈছিল। ২০২০ চনৰ ফেব্ৰুৱাৰী মাহত ৰবিনছনে চিত্ৰনাট্যত অৰিহণা যোগাবলৈ যোগদান কৰে, আৰু সেই বছৰৰ শেষৰ ফালে “গাৰ্ডিয়ানছ অৱ দ্য গেলাক্সি”ৰ উপস্থিতিকে ধৰি অধিক কাষ্টিং প্ৰকাশ পায়। ২০২০ চনৰ শেষৰ ফালে ছবিখন আৰম্ভ কৰাৰ আশা কৰা হৈছিল যদিও ক’ভিড-১৯ মহামাৰীৰ বাবে পলম হৈছিল। অৱশেষত ২০২১ চনৰ জানুৱাৰী মাহত অষ্ট্ৰেলিয়াৰ ছিডনীত চিত্ৰগ্ৰহণ আৰম্ভ হয় আৰু জুন মাহৰ আৰম্ভণিত নিৰ্মাণ কাৰ্য সমাপ্ত কৰা হয়।

এম.চি.ইউ.ৰ চতুৰ্থ পৰ্যায়ৰ অংশ হিচাপে ২০২২ চনৰ ২৩ জুনত হলিউডৰ এল কেপিটান থিয়েটাৰত থৰ: লাভ এণ্ড থাণ্ডাৰৰ প্ৰিমিয়াৰ আৰু ৮ জুলাইত আমেৰিকাত মুক্তি পাইছিল। ছবিখনে ইয়াৰ লঘু স্বভাৱ আৰু অভিনেতা-অভিনেত্ৰীসকলৰ অভিনয়ৰ বাবে সমালোচকৰ পৰা প্ৰশংসা লাভ কৰাৰ বিপৰীতে চিত্ৰনাট্য আৰু সুৰ অসামঞ্জস্যৰ বাবে সমালোচনাৰ সন্মুখীন হৈছে। থৰ: লাভ এণ্ড থাণ্ডাৰে বিশ্বজুৰি ৩১৫ মিলিয়ন ডলাৰ উপাৰ্জন কৰিছে আৰু ২০২২ চনৰ দশম সৰ্বাধিক উপাৰ্জনকাৰী ছবি হিচাপে পৰিগণিত হৈছে।

তথ্য সংগ্ৰহ
গল্ড-ডিগিং এণ্ট

গল্ড-ডিগিং এণ্ট (ইংৰাজী: gold-digging ant) অৰ্থাৎ “সোণ খন্দা পৰুৱা” ধ্ৰুপদী আৰু মধ্যযুগীয় পশু-পক্ষী সম্পৰ্কীয় লেখাত বৰ্ণনা কৰা এবিধ কিংবদন্তিমূলক পতংগ। কুকুৰ বা শিয়ালৰ আকাৰৰ এই পৰুৱাবোৰে বালিচহীয়া ঠাইত সোণৰ খনন কৰিছিল। ফিজিঅ'লগাছৰ (Physiologus) কিছুমান সংস্কৰণত ইহঁত ইথিওপিয়াৰ পৰা অহা বুলি কোৱা হৈছে, আনহাতে হেৰ'ড'টাছে এইবোৰ ভাৰতত পোৱা গৈছিল বুলি দাবী কৰিছিল।

হিৰ'ড'টাছ

হিৰ'ড'টাছৰ হিষ্ট্ৰীজ নামৰ গ্ৰন্থত লেখকে উল্লেখ কৰিছে যে পাৰ্চী সাম্ৰাজ্যৰ সুদূৰ পূবৰ এখন ভাৰতীয় প্ৰদেশত শিয়ালৰ সমান ডাঙৰ এবিধ নোমাল "পৰুৱা"ৰ প্ৰজাতি বাস কৰে। তেওঁ উল্লেখ কৰা মতে বালিচহীয়া মৰুভূমি সদৃশ এই অঞ্চলটোত থকা বালিত ধূলিৰ দৰে সোণৰ মিহি দানা আছিল। হিৰ'ড'টাছৰ মতে এই বিশাল পৰুৱাবোৰে নিজৰ হাঁফলু আৰু সুৰংগ খান্দোতে প্ৰায়ে এই সোণৰ ধূলিবোৰ উলিয়াইছিল আৰু তেতিয়া এই প্ৰদেশত বাস কৰা লোকসকলে সেই বহুমূলীয়া ধূলি সংগ্ৰহ কৰিছিল।

ফৰাচী নৃতাত্ত্বিক মিচেল পেইচেলৰ মতে পাকিস্তানৰ গিলগিট–বাল্টিস্তান প্ৰদেশৰ দেওছাই মালভূমিত পোৱা এন্দুৰজাতীয় এবিধ প্ৰাণীকে (Himalayan marmot) হয়তো হিৰ'ড'টাছে দৈত্যকায় "পৰুৱা" বুলি কৈছিল। হিৰ’ড’টাছে বৰ্ণনা কৰা প্ৰদেশখনৰ দৰেই দেওছাই মালভূমিৰ মাটিও সোণৰ ধূলিৰে চহকী। পেইচেলে দেওছাই মালভূমিত বাস কৰা মিনাৰো জনজাতীয় লোকসকলৰ সাক্ষাৎকাৰ লৈছিল আৰু তেওঁলোকে নিশ্চিত কৰিছে যে তেওঁলোকে, প্ৰজন্মৰ পিছত প্ৰজন্ম ধৰি, এন্দুৰবোৰে গাঁত খান্দিলে ওপৰত জমা কৰা মাটিৰ পৰা সোণৰ ধূলি সংগ্ৰহ কৰি আহিছিল। প্ৰাচীন বিশ্বত এই কাহিনীটো ব্যাপকভাৱে প্ৰচলিত আছিল আৰু পৰৱৰ্তী সময়ত প্লিনি দ্য এল্ডাৰৰ দৰে লেখকে তেওঁৰ নেচাৰেলিছ হিষ্ট’ৰিয়াৰ সোণ খনন শিতানত এই কাহিনীৰ কথা উল্লেখ কৰিছিল।

পেইচেলে তেওঁৰ গ্ৰন্থ “দ্য এণ্টছ গোল্ড: দ্য ডিস্কভাৰী অৱ দ্য গ্ৰীক এল ড’ৰাডো ইন দ্য হিমালয়”ত কৈছে যে হিৰ'ড'টাছে হয়তো পুৰণি পাৰ্চী শব্দ "মাৰ্মট" (marmot) শব্দটোক "পাহাৰীয়া পৰুৱা"ৰ শব্দটোৰ সৈতে বিভ্ৰান্ত কৰিছিল কাৰণ তেওঁ সম্ভৱতঃ কোনো পাৰ্চী ভাষা নাজানিছিল আৰু সেয়েহে পাৰ্চী সাম্ৰাজ্যত ভ্ৰমণ কৰাৰ সময়ত স্থানীয় অনুবাদকৰ ওপৰত নিৰ্ভৰ কৰিছিল। হিৰ'ড'টাছে সোণ খন্দা "পৰুৱা" নিজে দেখা বুলি দাবী কৰা নাছিল; তেওঁ কয় যে তেওঁ কেৱল আন ভ্ৰমণকাৰীসকলে তেওঁক কোৱা কথাখিনিহে উল্লেখ কৰিছিল।

তথ্য সংগ্ৰহ

শ্ৰেণী:কিংবদন্তিমূলক জীৱ
মেৰী বাৰ্কেট কাৰ্ড

মেৰী বাৰ্কেট কাৰ্ড , এগৰাকী আইৰিছ মূলৰ ব্ৰিটিছ কবি, বিলোপবাদী আৰু নাৰীবাদী আছিল, সোতৰ বছৰ বয়সত প্ৰকাশিত তেওঁৰ দাসত্ব বিৰোধী কবিতা এ পয়েম অন দ্য আফ্ৰিকান স্লেভ ট্ৰেডৰ বাবে তেওঁ সৰ্বাধিক স্মৰণ কৰা হয়।

জীৱনী

১৭৭৪ চনৰ ২৮ ডিচেম্বৰত লিভাৰপুলত উইলিয়াম আৰু চাৰা বাৰ্কেটৰ ঘৰত জন্মগ্ৰহণ কৰিছিল মেৰী বাৰ্কেটে। তেওঁৰ পিতৃ এজন চেণ্ডলাৰ আছিল আৰু ১৭৮৪ চনত পৰিয়ালটো ডাবলিনলৈ গুচি যায়। তেওঁলোক আছিল কোৱাকাৰ পৰিয়ালৰ। তেওঁৰ ককাক আছিল বিলোপবাদী জৰ্জ হেৰিছন, যি ছ'চাইটি ফৰ ইফেক্টিং দ্য এবলিচন অৱ দ্য স্লেভ ট্ৰেডৰ অন্যতম প্ৰতিষ্ঠাপক আছিল। বাৰ্কেট পৰিয়ালটো আছিল মধ্যবিত্ত শ্ৰেণী আৰু কম কঠোৰ আৰু সাধাৰণ হ’লেও কোৱাকাৰ হিচাপে তেওঁলোকে নিজৰ আইৰিছ প্ৰতিবেশী দেশৰ পৰা পৃথক হৈ থিয় দিছিল, ব্ৰিটেইনত থকা তেওঁলোকৰ সংযোগ আৰু ইংৰাজী পৰিচয়ৰ সৈতে অধিক সংযুক্ত হৈ আছিল। কাৰ্ডে সংগীত, শিল্প, ফৰাচী, চিত্ৰকলা আৰু সাহিত্যৰ শিক্ষা লাভ কৰিছিল। ১৮০১ চনত নাথানিয়েল কাৰ্ডক বিয়া কৰায়। তেওঁ আছিল ব্যৱসায়ী ডাবলিনৰ দ্বিতীয় সম্পৰ্কীয় ভায়েক। দম্পতীহালৰ ৮টা সন্তান আছিল যদিও কেঁচুৱা অৱস্থাত মাত্ৰ চাৰিটাহে বাচি যায়। পৰিয়ালৰ ব্যৱসায়টোৰ আৰ্থিক অসুবিধাৰ কথাৰ বিষয়ে তেওঁ নিজৰ লেখাত উল্লেখ কৰিছে। ১৮০৪ চনত মিলফোৰ্ড হেভেনত থকা আমেৰিকান কোৱাকাৰ পৰিয়ালৰ সৈতে থকাৰ সময়তে তেওঁ যথেষ্ট সংখ্যক কবিতা লিখিছিল। ৰচ পৰিয়ালে কেছল হলত বাস কৰিছিল আৰু লেখক, শিল্পী আৰু নৌ-সেনাৰ বিষয়াকে ধৰি বহু ক্ষেত্ৰৰ লোকক মনোৰঞ্জন দিছিল।

যদিও তেওঁৰ লেখাৰ এটা উল্লেখযোগ্য অংশ আছিল, দাসত্ত্ব বিৰোধী, তথাপিও সেয়া তেওঁৰ কামৰ এটা সৰু অংশহে। ডাবলিনৰ এগৰাকী কোৱাকাৰ মহিলাই সন্মুখীন হোৱা বিভিন্ন সমস্যাৰ বিষয়ে তেওঁ বিস্তৃতভাৱে লিখিছিল।
কোৱাকাৰ সংগঠনে প্ৰচাৰৰ আশে-পাশে মহিলাসকলক এক নিৰ্দিষ্ট মাত্ৰাৰ সমতাৰ অনুমতি দিলেও ডাঙৰ ডাঙৰ সিদ্ধান্তবোৰ সদায় পুৰুষৰ সভাই গ্ৰহণ কৰিছিল। তেওঁ কি লিখিব,সেই বিষয়েও লাগিছিল কাৰ্ড বাধা-নিষেধৰ সম্মুখীন হৈ পৰিছিল। আয়াৰলেণ্ডলৈ যোৱাৰ ভয় আৰু শংকাৰ পৰাই তেওঁৰ লেখক জীৱন আৰম্ভ হৈছিল আৰু এগৰাকী যুৱতী কোৱাকাৰ মহিলা হিচাপে জীৱনত জীৱন আৰু শিল্প দুয়োটাতে কেনেকৈ আদৰ্শ হ’ব পাৰে সেই বিষয়ে উল্লেখ কৰে। সময়ৰ লগে লগে তেওঁৰ ৰচনাবোৰ কবিতাতকৈ গদ্যৰ ফালে বেছিকৈ ধাৱমান হয়। কোৱাকাৰ মহিলাৰ ধাৰণাগত সন্ধানত তেওঁৰ কামে ক্ৰমান্বয়ে অনুকূল আৰু ঢিলা হ’বলৈ আৰম্ভ কৰে, যাৰ ফলত তেওঁৰ আত্মপ্ৰকাশ সীমিত হৈ পৰে। এই স্থবিৰতাৰ কিছু অংশ তেওঁৰ সন্তানক হেৰুৱাৰ ফলত হয়, য'ত তেওঁ বিশ্বাস কৰে যে, সঠিক পথেৰে আগ নবঢ়াৰ বাবেই বা অসাৱধানতাই তেওঁলোকৰ মৃত্যুৰ কাৰণ হৈছে।

যদিও তেওঁ যিমান পাৰি আজ্ঞাকাৰী আৰু আধ্যাত্মিক হৈ থাকিবলৈ চেষ্টা কৰিছিল কাৰ্ড সম্পূৰ্ণৰূপে ঘৰৰ ভিতৰতে নাথাকিল। পৰিয়ালৰ ব্যৱসায় চলোৱাৰ লগতে মহিলা সভাতো তেওঁ জড়িত আছিল। কাৰ্ডে বিভিন্ন দাতব্য কামৰ বাবে ধন সংগ্ৰহ কৰিছিল আৰু সাহায্য আৰু শিক্ষাৰ সমিতিসমূহত দায়িত্বশীল পদত অধিষ্ঠিত হৈছিল। এই ভূমিকাবোৰত প্ৰায়ে ভ্ৰমণ কৰিব লাগিছিল আৰু ঘৰৰ পৰা আঁতৰত থাকিব লাগিছিল। কাৰ্ডে গোটেই সময়ছোৱাত এগৰাকী বিলোপবাদী হিচাপে নিজৰ কাম অব্যাহত ৰাখিছিল, দাস ব্যৱসায়ৰ বিৰুদ্ধে সমৰ্থনৰ আদায়ৰ বাবে লৈ গৈছিল।

তেওঁৰ দাসত্ত্ব বিৰোধী কবিতাটোৱে মহিলাসকলক জড়িত হ’বলৈ আৰু তেওঁৰ ব্যৱসায়ৰ জৰিয়তে উপলব্ধ কৰা সামগ্ৰী বৰ্জন কৰিবলৈ উৎসাহিত কৰিছিল। ফলত হাজাৰ হাজাৰ লোকে প্ৰতিবাদত চাহত চেনি খোৱা এৰি দিয়ে। কাৰ্ডৰ স্বাস্থ্য ক্ৰমাৎ অসুস্থ হৈ পৰে আৰু ১৮১৭ চনত অসুস্থতাৰ পিছত তেওঁৰ মৃত্যু হয়। তেওঁৰ এজন পুত্ৰ নাথানিয়েল কাৰ্ড আছিল যিয়ে ১৮৩৪ চনত তেওঁৰ লেখা সংগ্ৰহ কৰিছিল। ইয়াৰ ভিতৰত তেওঁৰ জাৰ্নেল, চিঠি আৰু ২২০ টাতকৈও অধিক কবিতা আছিল।

তথ্য সূত্ৰ

শ্ৰেণী:সাহিত্যিক
শ্ৰেণী:মৃত ব্যক্তি
শ্ৰেণী:আইৰিছ ব্যক্তি
মানৱ আৰু দানৱ

মানৱ আৰু দানৱ ১৯৭১ চনত মুক্তি পোৱা এখন অসমীয়া চলচ্চিত্ৰ। কাহিনী, চিত্ৰনাট্য আৰু পৰিচালনা ইন্দুকল্প হাজৰিকা। সংলাপ ৰচনা কৰিছিল নাট্যসম্ৰাট প্ৰফুল্ল বৰাই। নগাঁৱৰ শ্ৰীকৃষ্ণ ফিল্মছৰ বেনাৰত ছবিখন প্ৰযোজনা কৰিছিল কাশীপ্ৰসাদ বিহানীয়ে।

অভিনয় শিল্পী

বিজয় শঙ্কৰ
নিপন গোস্বামী
বিদ্যা ৰাও
দীনেশ দাস
পুণ্য দাস
চন্দ্ৰা
অনুপমা ভট্টাচাৰ্য
বিৰিঞ্চি ভট্টাচাৰ্য
পূৰ্ণিমা শৰ্মা পাঠক,
আভা হাজৰিকা
প্ৰবীন দাস
চম্পা
ৰাণু হাজৰিকা
তৃপ্তি (শিশুশিল্পী) আদি।

সঙ্গীত

ছবিৰ সঙ্গীত জীতু-তপন। গীত লিখিছে নুৰুল হক আৰু নিৰ্মল প্ৰভা বৰদলৈয়ে। মুঠ গীত সাতটা। ইয়াৰে এটা হিন্দী ভাষাৰ গীত।

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭১ বৰ্ষৰ চলচ্চিত্ৰ
সবিতা শাস্ত্ৰী

সবিতা শাস্ত্ৰী হৈছে এগৰাকী ভাৰতীয় নৃত্যশিল্পী আৰু কৰিঅ'গ্ৰাফাৰ। তেখেতক ভাৰতনাট্যমৰ এগৰাকী শীৰ্ষস্থানীয় শিল্পী হিচাপে গণ্য কৰা হয়। ভাৰতনাট্যমৰ পৰম্পৰাগত শৈলী আৰু উপস্থাপনক লৈ তেওঁ কেতবোৰ সম্পৰীক্ষা কৰিছে। তাৰ বাবে উপন্যাস, গল্পৰ বিষয়বস্তুনিৰ্ভৰ পৰিৱেশনশৈলীৰ সহায় লৈছে। সমালোচকৰ মতে, তেখেতৰ উদ্ভাৱনসমূহ 'যুগান্তকাৰী'। একাংশৰ মতে, সবিতা শাস্ত্ৰী "ৰেনেছাঁৰ স্থপতিবিদ"; যিসমূহ উদ্ভাৱন ৰুক্মিণী দেৱী অৰুণদলেৰ সময়ত দেখিবলৈ পোৱা গৈছিল।

প্ৰাৰম্ভিক জীৱন আৰু শিক্ষা

সবিতা সুব্ৰমণিয়ামৰ জন্ম হৈছিল হায়দৰবাদত। পৰৱৰ্তী সময়ত তেখেতে মুম্বাইত জীৱন যাপন কৰে। মুম্বাইত কিছু কাল অতিবাহিত কৰাৰ পাছত তেওঁলোকৰ পৰিয়ালটোৱে নিজৰ স্বৰাজ্য চেন্নাইলৈ যায়। ৰাজাৰাজেশ্বৰী ভাৰত নাট্য কলা মন্দিৰ, মুম্বাইত তেখেতে গুৰু মহালিংগম পিল্লাইৰ অধীনত ভাৰতনাট্যমৰ প্ৰশিক্ষণ লয়। ইয়াৰ পিচত তেখেতে আদ্যৰ কে. লক্ষ্মণ আৰু ধনঞ্জায়ানছৰ পৰা নৃত্য শিকে। চেন্নাইত থকা পিএছ ছিনিয়ৰ ছেকেণ্ডৰী বিদ্যালয়ৰ পৰা তেখেতে পঢ়াশালীয়া শিক্ষা সমাপ্ত কৰে। চেন্নাইৰে ষ্টেলা মেৰিছ কলেজৰ পৰা তেখেতে স্নাতক ডিগ্ৰী অৰ্জন কৰে।

১৯৮৬ চনত নিজৰ গুৰু আদ্যৰ কে.লক্ষ্মণৰ প্ৰযোজনাত মুক্তি লাভ কৰা তামিল ছবি আনন্দা তাণ্ডৱামত শীৰ্ষ নৃত্যশিল্পী হিচাপে নিয়োজিত হয়। আমেৰিকাৰ পৰা স্নায়ুবিজ্ঞান বিষয়ত মেজৰসহ তেখেতে স্নাতকোত্তৰ শিক্ষাগ্ৰহণ কৰে।

ভাৰতনাট্যম

১৯৮০, ১৯৯০ চনত আৰু শতিকাৰ প্ৰথমটো দশকত সবিতা শাস্ত্ৰীয়ে পৰম্পৰাগত শৈলীৰ ভাৰতনাট্যম পৰিৱেশন কৰিছিল। তেখেতে Krishna: The Supreme Mystic আৰু পুৰুষাৰ্থ নামেৰে দুটি নৃত্যানুষ্ঠান এইখিনি সময়ৰ ভিতৰতে পৰিৱেশন কৰে। ভাৰতনাট্যমৰ নৃত্যশিল্পী এগৰাকীৰ বিশিষ্টতাত থাকিবলগীয়া ভংগীমা আৰু কলা-কৌশল প্ৰদান কৰিব পৰাকৈ তেখেতৰ কাৰিকৰীগত দক্ষতা আছে বুলি ভবা হয়। ছিডনীৰ সমালোচক হংসা ভেংকটৰ মতে,-"Savitha's crisp nritta (pure dance), clean lines and flawless aramandi was a breath of fresh air, and truly inspirational for students of dance." ছান ফ্ৰান্সিকো থলুৱা নৃত্য মহোৎসৱৰ নিৰ্বাচনী মঞ্চই সবিতা শাস্ত্ৰীৰ নৃত্যক "জীৱনলৈ সঞ্চাৰিত হোৱা মন্দিৰৰ ভাস্কৰ্য" বুলি মন্তব্য কৰে। তেখেতৰ একাংশ উল্লেখনীয় প্ৰযোজনা হৈছে-Music Within (২০১০), Soul Cages (২০১২), The Prophet: Destiny. Divinity. Doubt আৰু Chains: Love Stories of Shadows (২০১৫)।

শাস্ত্ৰীক কেৱল কৌশলৰ বাবেই নহয়, ভাৰতনাট্যমত প্ৰদৰ্শন কৰা উদ্ভাৱনমূলক নৃত্য অভিযোজনৰ বাবেও প্ৰশংসা কৰা হয়। ইয়াৰ জৰিয়তে তেখেতে নৃত্যবিধক বৃহত্তৰ দৰ্শকসমাজৰ মাজত উপস্থাপন কৰিব পাৰিছে।

নৃত্য থিয়েটাৰৰ প্ৰযোজনা

Purushartha (২০০২)
Sacrifice (২০০৩)
Krishna – The Supreme Mystic (২০০৬)
Music Within (২০১০)
Soul Cages: The story of Life, Death & Beyond (২০১২)
Yudh – Three Perspectives, One Truth (২০১৩)
The Prophet: Destiny. Divinity. Doubt (২০১৩)
Chains: Love Stories of Shadows (২০১৫)
In God's Country (২০১৫)
Music Within - the Group Presentation (২০২০)

তথ্যচিত্ৰ

Elysian Pursuits: The Journey of Savitha Sastry (২০১৫)
Sex, Death & the Gods - a BBC documentary (২০১১)

নৃত্যভিত্তিক ছবি

Chains: Live in Concert (২০১৮)
Yudh: The Dance Film (২০১৯)
Prophet: The film (২০১৯)
The Descent (২০১৯)
Awakening (২০২০)
Aparajita (২০২০)
Colors - Green (২০২০)

তথ্যসংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
সৰোজ পাণ্ডে

সৰোজ পাণ্ডে (, জন্ম ২২ জুন ১৯৬৮) ভাৰতীয় জনতা পাৰ্টিৰ অন্তৰ্গত এগৰাকী ভাৰতীয় ৰাজনীতিবিদ। তেওঁ ভাৰতীয় জনতা পাৰ্টিৰ ৰাষ্ট্ৰীয় উপ-সভানেত্ৰী হিচাপে কাৰ্যনিৰ্বাহ কৰিছিল। ইয়াৰ পূৰ্বে ভাৰতীয় সংসদৰ উচ্চ সদনৰ ৰাজ্যসভাৰ সদস্য হিচাপে তেওঁ কাৰ্যনিৰ্বাহ কৰাৰ লগতে ভাৰতীয় জনতা পাৰ্টিৰ ৰাষ্ট্ৰীয় সাধাৰণ সম্পাদক হিচাপেও কাৰ্যনিৰ্বাহ কৰিছিল। ৰাজ্যসভাৰ সাংসদ হোৱাৰ পূৰ্বে তেওঁ দুৰ্গৰ পৰা ১৫ নং লোকসভালৈ নিৰ্বাচিত হোৱাৰ লগতে ছত্তীশগড় বিধানসভাৰ সদস্যও আছিল।

প্ৰাৰম্ভিক জীৱন

১৯৬৮ চনৰ ২২ জুনত শ্যামজী পাণ্ডে আৰু গুলাব দেৱী পাণ্ডেৰ ঘৰত সৰোজ পাণ্ডেয়ে জন্মগ্ৰহণ কৰিছিল৷ তেওঁ ৰায়পুৰৰ ভিলাই মহিলা মহাবিদ্যালয়ৰ পৰা শিশু বিকাশত স্নাতকোত্তৰ অৰ্জন কৰে৷ ২০১৪ চনৰ লোকসভা নিৰ্বাচনত কংগ্ৰেছৰ তামৰাধ্বজ শাহুৰ হাতত সৰোজ পাণ্ডে পৰাস্ত হৈছিল যদিও পৰাজয়ৰ পিছতো ভাৰতীয় জনতা পাৰ্টিৰ ৰাষ্ট্ৰীয় সাধাৰণ সম্পাদক হিচাপে তেওঁ নিযুক্তি লাভ কৰি ২০১৮ চনৰ মাৰ্চ মাহত ৰাজ্যসভালৈ নিৰ্বাচিত হৈছিল। ২০২৪ চনৰ লোকসভা নিৰ্বাচনতো কোৰবাৰ পৰা জ্যোৎস্না মহন্তৰ বিৰুদ্ধে প্ৰতিদ্বন্দ্বিতা কৰিছিল যদিও ৪৩,২৮৩ ব্যৱধানত পৰাস্ত হৈছিল।

পাণ্ডেই দলৰ সাধাৰণ সম্পাদক আৰু মুখপাত্ৰ হিচাপে কাৰ্যনিৰ্বাহ কৰিছিল৷ বিজেপি মহিলা মৰ্চাৰ ৰাষ্ট্ৰীয় সভানেত্ৰী হিচাপে দায়িত্ব লোৱাৰ পূৰ্বে বিজেপিৰ ৰাষ্ট্ৰীয় সম্পাদকৰ পদত অধিষ্ঠিত হৈছিল।

বঁটা আৰু স্বীকৃতি

সৰোজ পাণ্ডে মেয়ৰ, বিধায়ক আৰু সাংসদ হোৱাৰ অভিলেখটো গিনিজ বুক অৱ ৱৰ্ল্ড ৰেকৰ্ডছ আৰু লিমকা বুক অৱ ৰেকৰ্ডছৰ বাবে মনোনীত কৰা হয়। তেওঁ দুৰ্গৰ পৰা মেয়ৰ হিচাপে দীৰ্ঘদিনীয়া কাৰ্যকালৰ অভিলেখো লাভ কৰিছে৷ ধাৰাবাহিকভাৱে ১০ বছৰ মেয়ৰৰ পদত অধিষ্ঠিত হৈ তেওঁ শ্ৰেষ্ঠ মেয়ৰৰ বঁটাও লাভ কৰিছে।

তথ্যসূত্ৰ

শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
নৰ্থ বেংক মহাবিদ্যালয়

উত্তৰপৰীয়া মহাবিদ্যালয় বা নৰ্থ বেংক কলেজ হৈছে লখিমপুৰ জিলাৰ ভিতৰৰ দ্বিতীয়খন মহাবিদ্যালয় আৰু মহকুমাটোৰ ভিতৰত প্ৰথমখন। মহাবিদ্যালয়খন ঘিলামৰা অঞ্চলৰ মাজ মজিয়াত অৱস্থিত।

ইতিহাস

১৯৬১ চনতে প্ৰয়াত সতীশ চন্দ্ৰ গগৈ ৰ তৎপৰতাত এই কলেজখন স্থাপিত হৈছিল। কলেজখনত বিজ্ঞান বিভাগটো আৰম্ভ ১৯৯৬ চনত আৰম্ভ কৰা হৈছিল আৰু এতিয়াও ভেন্সাৰ পৰ্যায়তে আছে। এটা সময়ত এই কলেজখনেই আছিল মহকুমাটোৰ একমাত্ৰ উচ্চ শিক্ষাৰ থলী। ১৯৬৪ চনলৈ কলেজখন গুৱাহাটী বিশ্ববিদ্যালয় ৰ অধীনত আছিল কিন্তু ১৯৬৫ চনত ই ডিব্ৰুগড় বিশ্ববিদ্যালয়ৰ অধীনলৈ আহে। সেই সময়ত শিৱসাগৰ, যোৰহাট, মাজুলী ইত্যাদি ঠাইৰ মেধাৱী ছাত্ৰ সকলে ইয়াত মেছ কৰি থাকি পঢ়ি এতিয়া বিদেশত চাকৰি কৰি থকা কথা কলেজৰ "স্মৃতি-গ্ৰন্থ" বোৰত পোৱা যায়। নৰ্থ লখিমপুৰ কলেজ স্থাপন হোৱাৰ মাত্ৰ ১০ বছৰ পিছতেই এই মহাবিদ্যালয় স্থাপন হৈছিল। ২০১১ বৰ্ষ ত মহাবিদ্যালয়খনৰ গৌৰৱোজ্জল সোণালী জয়ন্তী উৎসৱখনি অনুস্থিত হৈ যায়। সেই সময়তে মহাবিদ্যালয় খনিৰ ঘৰ-দুৱাৰৰ আন্তঃগাঁঠনি বহুখিনি উন্নত কৰা হয়।

শৈক্ষিক

পাঠ্যক্ৰম সমূহ

উচ্চতৰ মাধ্যমিক (কলা আৰু বিজ্ঞান)
স্নাতক (কলা আৰু বিজ্ঞান)
কলা:
অসমীয়া
ইংৰাজী
অৰ্থনীতি
ৰাজনীতি বিজ্ঞান
ভূগোল
শিক্ষা
সমাজ শাস্ত্ৰ
গণিত
বুৰঞ্জী
এন্থ্ৰপলিজী

বিজ্ঞান:
প্ৰাণী বিজ্ঞান
উদ্ভিদ বিজ্ঞান
পদাৰ্থ বিজ্ঞান
ৰাসায়ণ বিজ্ঞান
কম্পিউটাৰ বিজ্ঞান

মহাবিদ্যালয়ৰ সুবিধাসমূহ

গ্ৰন্থাগাৰ
ছাত্ৰাবাস
ছাত্ৰীনিবাস
খেলপথাৰ

অধ্যক্ষসকল

বৰ্তমান অধ্যক্ষ

ড° যুগল চন্দ্ৰ শইকীয়া

পূৰ্বৰ অধ্যক্ষসকল

চিত্ৰভঁৰাল

তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
বিশেষণ পদ

বিশেষণ পদ বা বিশেষণ হৈছে সেই শব্দ, যি কোনো বিশেষ্য বা সৰ্বনামৰ গুণ, অৱস্থা, আকাৰ, সংখ্যা, ৰং, গুণবাচক বৈশিষ্ট্য আদি বুজায়। বিশেষণ পদে কোনো বস্তু বা ব্যক্তিৰ স্বভাৱ বা বৈশিষ্ট্য স্পষ্ট কৰি তোলে।

সংজ্ঞা

বিশেষণ পদ সেই পদ যি কোনো বিশেষ্য বা সৰ্বনামৰ গুণ, সংখ্যা বা অৱস্থা নিৰ্দেশ কৰে। উদাহৰণস্বৰূপে —
“সুন্দৰ ফুল”ত “সুন্দৰ” হৈছে বিশেষণ, কাৰণ ই “ফুল” শব্দৰ গুণ বুজাইছে।
“তিনিজন ছাত্ৰ”ত “তিনিজন” বিশেষণ, কাৰণ ই সংখ্যাৰ পৰিমাণ বুজাইছে।

বিশেষণৰ শ্ৰেণীবিভাগ

বিশেষণ পদ কেইবাটাও শ্ৰেণীত বিভক্ত কৰা যায় —

১. গুণবাচক বিশেষণ

এই বিশেষণবিলাকে কোনো বস্তুৰ গুণ বা দোষ বুজায়।
উদাহৰণ: বুদ্ধিমান, অলস, সুন্দৰ, মলিন, দয়ালু আদি।

২. পৰিমাণবাচক বিশেষণ

এই বিশেষণবিলাকে কোনো বস্তুৰ পৰিমাণ বা মাত্ৰা বুজায়।
উদাহৰণ: অলপ, বেছি, পুৰণি, আধা, সম্পূৰ্ণ আদি।

৩. সংখ্যা-বাচক বিশেষণ

সংখ্যা-বাচক বিশেষণবিলাকে কোনো বস্তু বা ব্যক্তিৰ সংখ্যা বা স্থান নিৰ্দেশ কৰে।
নিৰ্দিষ্ট সংখ্যা-বাচক: এটা, দুটা, তিনি, চাৰি আদি।
অনিৰ্দিষ্ট সংখ্যা-বাচক: কেইবাখনো, বহুতো, কিছুমান আদি।

৪. নিৰ্দেশক বিশেষণ

এই বিশেষণবিলাকে কোনো নিৰ্দিষ্ট বস্তু বা ব্যক্তিৰ প্ৰতি ইঙ্গিত কৰে।
উদাহৰণ: এই, সেই, সেইজন, সেইটো আদি।

৫. অধিকাৰ-বাচক বিশেষণ

এই বিশেষণবিলাকে কোনো বস্তুৰ ওপৰত অধিকাৰ বা সম্পৰ্ক প্ৰকাশ কৰে।
উদাহৰণ: মোৰ, তোমাৰ, তেওঁৰ, আমাৰ আদি।

বিশেষণৰ ৰূপান্তৰ

বিশেষণৰ তিনিটা থাকে —
সাধাৰণ (Positive): “ভাল”
তুলনামূলক (Comparative): “বেছি ভাল”
অতিশয় (Superlative): “সৰ্বাধিক ভাল”

উদাহৰণসমূহ

বিশেষ্য বিশেষণ বাক্য উদাহৰণ
মানুহ সৎ সৎ মানুহে সকলোৰে সন্মান পায়।
ফুল ৰঙীন ৰঙীন ফুলবোৰ বাগিছাত ফুলি আছে।
ছাত্ৰ বুদ্ধিমান বুদ্ধিমান ছাত্ৰজনে পৰীক্ষাত প্ৰথম স্থান লাভ কৰিলে।

অন্যান্য ভাষাত বিশেষণ

অসমীয়া ভাষাৰ দৰে বেলেগ ভাষাতো বিশেষণৰ নিজ নিজ ৰূপ আৰু প্ৰয়োগ আছে। উদাহৰণস্বৰূপে ইংৰাজী ভাষাত “good”, “beautiful”, “tall” আদি বিশেষণ ৰূপে ব্যৱহৃত হয়।

আৰু চাওক

পদ (ব্যাকৰণ)
অসমীয়া ব্যাকৰণ
ব্যাকৰণ

উৎস

শ্ৰেণী:অসমীয়া ব্যাকৰণ
শ্ৰেণী:ব্যাকৰণ
শ্ৰেণী:পদ (ব্যাকৰণ)
দলগাঁও বিধানসভা সমষ্টি

দলগাঁও বিধানসভা সমষ্টি (ইংৰাজী: Dalgaon Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ১৯৫৭ চনত এই সমষ্টিটো পোনপ্ৰথমবাৰৰ বাবে গঠন কৰা হৈছিল। ২০২৩ চনৰ সমষ্টি পুনৰ নিৰ্ধাৰণ প্ৰক্ৰিয়াৰ পিছতো এই সমষ্টিটো বাহাল ৰখা হয়।

এই সমষ্টিটো দৰং জিলাৰ অন্তৰ্গত আৰু ই দৰং–ওদালগুৰি লোকসভা সমষ্টিৰ এক অংশ হিচাপে চিহ্নিত। সমষ্টিটো কোনো শ্ৰেণীৰ প্ৰাৰ্থীৰ বাবে সংৰক্ষিত নহয় (অৰ্থাৎ সাধাৰণ শ্ৰেণীৰ)।

বিধানসভাৰ সদস্যসকল

Election
Member
Party affiliation

১৯৫৭
মহম্মদ মতলেবুদ্দিন
স্বতন্ত্ৰ প্ৰাৰ্থী

১৯৬২
ভাৰতীয় জাতীয় কংগ্ৰেছ

১৯৬৭
সুৰেন্দ্ৰ চন্দ্ৰ বৰুৱা

১৯৭২
হাছিমুদ্দিন আহমেদ

১৯৭৮
চৈয়দা আনোৱাৰা টাইমুৰ

১৯৮৩

১৯৮৫
আব্দুল জব্বাৰ
স্বতন্ত্ৰ প্ৰাৰ্থী

১৯৯১
চৈয়দা আনোৱাৰা টাইমুৰ
ভাৰতীয় জাতীয় কংগ্ৰেছ

১৯৯৬
আব্দুল জব্বাৰ
অসম গণ পৰিষদ

২০০১

২০০৬
ইলিয়াছ আলী
স্বতন্ত্ৰ প্ৰাৰ্থী

২০১১
ভাৰতীয় জাতীয় কংগ্ৰেছ

২০১৬

২০২১
মজিবুৰ ৰহমান
সৰ্ব ভাৰতীয় সংযুক্ত গণতান্ত্ৰিক মৰ্চা

২০২৬

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৬ চনৰ অসম বিধানসভা নিৰ্বাচনত সৰ্ব ভাৰতীয় সংযুক্ত গণতান্ত্ৰিক মৰ্চা দলৰ প্ৰাৰ্থী মজিবুৰ ৰহমানে বিজয় সাব্যস্ত কৰি দলগাঁও সমষ্টিৰ বিধায়ক হিচাপে পুনৰ নিৰ্বাচিত হয়।

২০২১ চনৰ বিধানসভা নিৰ্বাচন

২০২১ চনৰ অসম বিধানসভা নিৰ্বাচনত এই সমষ্টিটোত মূল প্ৰতিদ্বন্দ্বিতা হৈছিল এআইইউডিএফ আৰু ভাৰতীয় জাতীয় কংগ্ৰেছৰ মাজত। ফলাফল তলত দিয়া ধৰণৰ:

২০১৬ চনৰ বিধানসভা নিৰ্বাচন

২০১৬ চনৰ নিৰ্বাচনত কংগ্ৰেছ দলৰ ইলিয়াছ আলীয়ে এই সমষ্টিৰ পৰা বিজয়ী সাব্যস্ত কৰিছিল। নিৰ্বাচনৰ বিতং ফলাফল তলত উল্লেখ কৰা হ’ল:

লগতে চাওক

দৰং জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ
সুকন্যা দত্ত

সুকন্যা দত্ত এগৰাকী ভাৰতীয় প্ৰাণীবিজ্ঞানী আৰু লেখিকা যিয়ে কিতাপ, ৰেডিঅ' লিপি, প্ৰবন্ধ, আৰু গ্ৰন্থ পৰ্যালোচনাৰ জৰিয়তে বিজ্ঞানক জনপ্ৰিয় কৰি তুলিছে।

জীৱন আৰু কেৰিয়াৰ

১৯৬১ চনত কলিকতাত জন্মগ্ৰহণ কৰা দত্তই কলিকতা বিশ্ববিদ্যালয়ত অধ্যয়ন কৰি প্ৰাণীবিজ্ঞানত ডক্টৰেট ডিগ্ৰী লাভ কৰে। কল্পবিজ্ঞান আৰু কল্পবিজ্ঞান দুয়োটা বিষয়ৰ ওপৰত কেইবাখনো গ্ৰন্থ লিখিছে।
২০১৮ চনত গৌতম শ্বেনয়ে ফেক্টৰডেইলীৰ বাবে লিখিছিল, "হাস্যৰসেৰে ভৰা দত্তৰ গল্পসমূহে সম্পূৰ্ণ সম্ভাৱনাক সামৰি লৈছে – মংগল গ্ৰহৰ কাহিনীৰ পৰা আৰম্ভ কৰি জনজাতিৰ মাজত কাহিনীলৈকে, আৰু বহুতো অদূৰ ভৱিষ্যতৰ কাহিনীলৈকে।"
তেওঁৰ ৰচনাসমূহ ইংৰাজী ভাষাত লিখা আৰু বাংলা, হিন্দী আৰু মাৰাঠীলৈ অনুবাদ কৰা হৈছে।[

গ্ৰন্থতালিকা

এ কাইটছ ষ্টোৰী (নতুন দিল্লী, নেচনেল বুক ট্ৰাষ্ট)
এ টাচ অৱ গ্লাছ (নতুন দিল্লী, নেচনেল বুক ট্ৰাষ্ট, ২০১৬)
এডভেঞ্চাৰছ অৱ ঝিলিক (নতুন দিল্লী, প্ৰকাশন বিভাগ)
আচৰিত অভিযোজন (নতুন দিল্লী, নেচনেল বুক ট্ৰাষ্ট, ২০১২)
পশু স্থাপত্য (নেচনেল বুক ট্ৰাষ্ট, ২০২০)
বিয়ণ্ড দ্য ব্লু: এ কলেকচন অৱ চাই-ফাই ষ্ট'ৰীজ (নতুন দিল্লী, ভাৰত: ৰূপা এণ্ড কোম্পানী, ২০০৮)
গোল্ডেন ট্ৰেজাৰী অৱ চাইন্স এণ্ড টেকন'লজি (নতুন দিল্লী, নিস্কেয়াৰ) [সহ-লেখক]
হাও? (নতুন দিল্লী, নিস্কেয়াৰ) [সহ-লেখক]
ভাৰতীয় বিজ্ঞানী: অনুপ্ৰাণিত মনৰ কাহিনী (নতুন দিল্লী, ভাৰত: বিজ্ঞান প্ৰসাৰ, ২০১৮)
পৃথিৱীৰ জীৱন (নতুন দিল্লী, বিজ্ঞান প্ৰসাৰ)
ৱানছ আপন এ ব্লু মুন: চাইন্স ফিকচন ষ্ট’ৰীজ (নতুন দিল্লী, ভাৰত: নেচনেল বুক ট্ৰাষ্ট, ২০০৬)
অপাৰেচন জিন (নতুন দিল্লী; NISCAIR)
অন্যান্য আকাশ (নতুন দিল্লী, ভাৰত: বিজ্ঞান প্ৰসাৰ, ২০১৭)
গছ-গছনিয়েও বন্ধুত্ব কৰে (নতুন দিল্লী, জ্ঞান গছ, ২০১৫)
বৰষুণ বৰষুণ আহিব আকৌ (নতুন দিল্লী, নিস্কাৰ)
শান্তি স্বৰূপ ভটনগৰ, মানুহ আৰু তেওঁৰ মিছন (নতুন দিল্লী, নিস্কাৰ)
সাপ (নতুন দিল্লী, বিজ্ঞান প্ৰসাৰ)
জীৱ-জন্তুৰ সামাজিক জীৱন (নতুন দিল্লী, নেচনেল বুক ট্ৰাষ্ট, ২০১৪)
উদ্ভিদৰ সামাজিক জীৱন (নতুন দিল্লী: নেচনেল বুক ট্ৰাষ্ট, ভাৰত, ২০১২)
প্ৰটিনৰ গোপনীয়তা (নতুন দিল্লী, নেচনেল বুক ট্ৰাষ্ট) [মেধা ৰাজাধ্যাক্ষৰ সৈতে]
দ্য ৱাণ্ডাৰফুল মেৰিন ৱৰ্ল্ড (নতুন দিল্লী, প্ৰকাশন বিভাগ)
ভিষ্টাছ ইন চাইন্স কমিউনিকেচন (সহ-লেখক প্ৰতিবেদন)
কি? (নতুন দিল্লী, নিস্কেয়াৰ) [সহ-লেখক]
কিয়? (নতুন দিল্লী, নিস্কেয়াৰ) [সহ-লেখক]
ৱৰ্ল্ডছ এপাৰ্ট: কল্পবিজ্ঞান কাহিনী (নতুন দিল্লী, ভাৰত: নেচনেল বুক ট্ৰাষ্ট, ২০১২)
প্ৰব্ৰজনৰ যাদু (২০২৩ চিএছআইআৰ-এনআইএছচিপিআৰ)
S is for Survival (নেশ্যনেল বুক ট্ৰাষ্টৰ বিবেচনাধীন)
A to Z কল্পবিজ্ঞান গল্প: ২৬টা গোলু-মামু গল্পৰ সংকলন। (কল্পবিশ্ব প্ৰকাশন, ২০২৪)

তথ্য সংগ্ৰহ

শ্ৰেণী:বিজ্ঞানী
শ্ৰেণী:ভাৰতীয় বিজ্ঞানী
শ্ৰেণী:লেখিকা
জুলাই

জুলাই গ্ৰেগৰীয় বৰ্ষপঞ্জী বা খ্ৰীষ্টিয় বৰ্ষপঞ্জী অনুসৰি বছৰৰ সপ্তম মাহ। এই মাহত মুঠ ৩১ দিন।

নামকৰণ

ৰোমান সেনাপতি জুলিয়াছ চিজাৰ এই মাহত জন্মগ্ৰহণ কৰিছিল। সেয়ে তেওঁৰ নামানুসাৰে এই মাহৰ নাম জুলাই ৰখা হৈছে।

প্ৰতীক

alt=ৰুবী ৰত্ন|
alt=নীলা ডেলফিনিয়াম|
alt=বগা জল শেৱালি|
ৰাশিবোৰ হ’ল কৰ্কট ৰাশি (২২ জুলাইলৈকে) আৰু সিংহ ৰাশি (২৩ জুলাইৰ পৰা)।

তথ্যসূত্ৰ

*
শ্ৰেণী:ইংৰাজী মাহ